《寄李兼善》
宋代·袁说友

湖山昔日记清游。百遍相过语未休。
远迩漫劳人室念，东西宽望浙江流。
中年别去情尤恶，幅纸书来意转愁。
岁晚渐于诗兴好，待君归后饱赓酬。

作者简介：（1140—1204）建宁建安人，流寓湖州，字起严，号东塘居士。孝宗隆兴元年进士。授溧阳主簿。历知池州、衢州、平江府，入为吏部尚书兼侍读。宁宗嘉泰三年，同知枢密院，进参知政事。罢以资政殿学士知镇江府。奉祠致仕。学问淹博，其疏奏多切时弊，诗文格调清新。任四川安抚使时，尝命属官辑蜀中诗文为《成都文类》。有《东塘集》。